หนูมีอาการเจ็บคอแบบเป็นๆหายๆ มา ประมาณ 5-6 วันแล้วคะ มีอาการแสบร้อนกลางอกด้วย ไปหาได้เป็นยาพวกลดกรดในกระเพาะมาทานยาจนหมดแล้ว แต่ยังมีอาการเจ็บคออยู่บ้างเป็นหนักตอนตื่นนอน มีบางครั้งรู้สึกแน่นๆจมูกบ้างแต่ไม่บ่อย ไม่มีน้ำมูก ไม่ไอ ไม่จาม ไม่ปวดหัว มีแค่อาการเจ็บคอกับแน่นจมูกบางครั้งแบบนี้หนูต้องรักษายังไงหรอคะ หนูกังวลมากเลย
สวัสดีค่ะ อาการเจ็บคอ แน่นจมูกดังกล่าวมานั้น อาจจะเกิดจากเจ็บคอจากมีคออักเสบจากการติดเชื้อไวรัสที่ทำให้เกิดหวัด เชื้อแบคทีเรีย ไข้หวัดใหญ่ ภูมิแพ้จมูก การเป็นกรดไหลย้อน เป็นต้นซึ่งส่วนใหญ่แล้วนั้นถ้าเป็นๆหายๆมาหลายครั้ง ร่วมกับแสบร้อนกลางอก อาจจะนึกถึงเรื่องของกรดไหลย้อนมากที่สุด ซึ่งรักษาได้โดยการปรับพฤติกรรมเช่นงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหาร การใช้ยาลดกรดควรอยู่ภายใต้การดูแลของแพทย์หากกินยาลดกรดแล้วอาการยังไม่ดีขึ้น ร่วมกับมีแน่นจมูกร่วมด้วย กินได้น้อย ถ่ายดำ น้ำหนักลดมากผิดปกติ หรือมีหายใจหอบเหนื่อย หายใจไม่ออก ควรไปพบแพทย์